Joanne

Joanne (בעברית: ג'ואן) הוא אלבום האולפן החמישי של הזמרת-יוצרת האמריקאית ליידי גאגא. האלבום יצא לאור ב-21 באוקטובר 2016, על ידי חברת התקליטים אינטרסקופ רקורדס וסטרימליין. גאגא שיתפה פעולה עם מספר מפיקים במהלך כתיבת האלבום, בהם מארק רונסון, רד וואן, ג'ף בהסקר, ובלוד פאפ. האלבום מורכב ממוזיקת קאנטרי ופופ שמבליטה את יכולותיה הוואקליות של גאגא ומבחינה מילולית מדבר על רגשות, משפחה, וחיים עם מותה של דודתה ג'ואן סטפני ג'רמונטה שהשפיעה רבות על האלבום. הוצאתו לאור וקידומו של האלבום סימנו ריכוך בדמותה של גאגא, שהפכה למראה מוכתב יותר שמכוון לזמר-יוצר, המורכב בעיקר מכובע בוקר ורוד רחב שוליים, ג'ינס וינטאג וצבעי פסטל, בהשראת שנות השבעים. השתתפותה בסדרה אימה אמריקאית השפיע על תהילך יצירת האלבום. לקידומו, יצאו 3 סינגלים, "Perfect Illusion", "Million Reasons", ו-"Joanne" הנושא את שם האלבום. "Perfect Illusion" יצא כסינגל המוביל ב-9 בספטמבר 2016 והגיע למקום הראשון בצרפת ואילו "Million Reasons" הגיע בשיאו למקום הרביעי בארצות הברית במצעד הבילבורד הוט 100. "Joanne" יצא כסינגל השלישי והאחרון במספר תחנות רדיו בגרסת פסנתר. גאגא קידמה את האלבום בסיבוב ההופעות השיווקי, "Diva Bar Tour", ובמסע ההופעות "Joanne World Tour" שהחל באוגוסט 2017 עד לסיומו בפברואר 2018. בנוסף, הוציאה לאור סרט תיעודי המתאר את תהליך הפקת האלבום לצד הופעותיה במספר אירועים בשם, "Gaga: Five Foot Two". ביציאתו קיבל ביקורות חיוביות ממבקרי המוזיקה והפך לאלבומה הרביעי ברציפות של גאגא שהגיע למקום הראשון במצעד הבילבורד 200 בארצות הברית לצד המצעדים בארגנטינה, ברזיל, מקסיקו, יפן, קוריאה הדרומית והעשירייה הפותחת ביותר מ-25 מדינות. Joanne הועמד לפרס גראמי בקטגוריית אלבום הפופ הטוב ביותר בטקס פרסי גראמי ה-60 יחד עם "Million Reasons" ו-"Joanne" אשר הועמדו לפרס ביצוע הפופ הטוב ביותר, בו זכה הסינגל השלישי. גאגא כינתה את האלבום על שם דודתה המנוחה, ג'ואן סטפאני גרמונטה שנפטרה ב-18 בדצמבר שנת 1974, בגיל 19 בשל סיבוכים הנובעים ממחלת הזאבת. גאגא, ששמה האמצעי הוא ג'ואן מהשם המלא, סטפני ג'ואן אנג'לינה גרמונטה, שמה לב כי למותה של דודתה יש השפעה עמוקה על משפחתה, אף על פי שהיא נולדה כמעט כ-12 שנה לאחר מותה. השפעתה של דודתה הייתה דומיננטית על משפחתה ועל עבודתה ובאלבום הבכורה שלה The Fame משנת 2008, הכיל שיר עם המשפט "רגעה של ג'ואן" ברשימת ההשמעה. גאגא מזכירה את ג'ואן על כך שעזרה לה להתגבר על בעיות התמכרות, והקדישה לה את מסע ההופעות "The Fame Ball Tour". היא אף קעקעה את תאריך מותה על שרירי זרועה השמאלית, בין שורות של פסוק מתוך שיר של המשורר ריינר מריה רילקה. הוריה פתחו מסעדה בשם "הטרטוריה של ג'ואן" בניו יורק בשנת 2012. גאגא מציינת לעיתים קרובות שג'ואן הייתה "אחת הדמויות החשובות ביותר בחייה", אף על פי שהן מעולם לא נפגשו. לאחר מכן גאגא ורונסון כתבו את השיר "Joanne" והחליטו לקרוא לאלבום באותו השם, מה שהופך אותו מחווה למענה. יחד עם חשיפת כותרת האלבום, גאגא חשפה את כריכתו, שמראה את צדה השמאלי מול רקע כחול עם כובע ורוד רחב שוליים. הכובע תוכנן על ידי הכובען גלאדיס טמז, אשר גילה גם הוא מקור נוסף של השראה מאחורי הכיוון הכללי של ג'ואן. הכובען הסביר לאתר האמריקאי, "דיילי ביאסט" שהכובעים שעיצב עבור גאגא קיבלו השראה מהזמרת האנגלית מריאן פיית'פול. הוא הוסיף כי "היא הייתה הראשונה שביקשה את הכובע הזה בוורוד, כי זה הצבע האהוב עליה". טמז כינה אותו "ליידי ג'ואן" והוסיפה כי להעדפתה היא שינתה הצורות, את הצבע, והסרט שמקיף אותו באמצע. דומיניק רדפיירן מהבילבורד ציין כי הכריכה הייתה פשוט הרבה יותר במראה לעומת כריכתם של אלבומיה הקודמים, "Born This Way", ו-"Artpop". אנדרו אונטרברגר שפרסם את אותו נושא אמר כי "הפרסום ועיצובו מתוחכם במחשבה", והוסיף כי זה היה סימן למוזיקה להישמע הרבה יותר פשוטה. רשימת ההשמעה באלבום כוללת כ-11 שירים בגרסתו הרגילה ו-14 שירים במארז. חוברת האלבום מורכבת מקטעים אישיים ממשפחת גרמונטה, כדוגמה גאגא וצילומים בשיתוף אביה, רישיון הנהיגה שלה שקיבלה בשנת 2016, וכתב היד שלה. גאגא אמרה שזה היה "נחמד לכלול ירושה משפחתית שיש לה משמעות בשבילי עוד היום ... ורגעים ממני ורונסון באולפן ההקלטות. גאגא קראה לאלבום על שם ג'ואן סטפני גרמונוטה, אחות אביה אשר נפטרה ב-18 בדצמבר 1974, בגיל 19 עקב סיבוכים הנובעים ממחלת הזאבת. גאגא, ששמה האמצעי הוא ג'ואן (סטפני ג'ואן אנג'לינה גרמנוטה), זיהתה את מותה של דודתה כהשפעתה עמוקה על משפחתה ועל עבודתה. גאגא אמרה כי ג'ואן עזרה לה בהתגברות על בעיות ההתמכרות שלה והקדישה לה את סבב ההופעות הראשון שלה The Fame Ball Tour בשנת 2009. היא קעקעה את תאירך מותה על שריר זרועה השמאלית, ביו שורוק של פסוק משיר של הזמרת ריינר מריה רילקה. הוריה של גאגא פתחו מסעדה בשם טרטוריית ג'ואן בניו יורק בשנת 2012. היא אמרה כי אף על פי שמעולם לא פגשה אותה, ג'ואן הייתה "אחת הדמויות החשובות בחייה". לאחר שכתבה את השיר "Joanne" יחד עם מארק רונסון, הם החליטו להשתמש בשם ככותרת האלבום כמחווה למותה. לצד חשיפת כותרת האלבום, גאגא חשפה את יצירת עטיפתו, אשר מורכבת מתמונה של הפרופיל השמאלי שלה, כאשר היא חובשת כובע ורוד לצד רקע כחול. ב-17 באוגוסט 2016, פרסמה גאגא בעמוד האינסטגרם שלה 12 תמונות המרכיבות יחד את הכיתוב "Lady Gaga", "Perfect Illusion", "New Single", "September" שרומזות על סינגל חדש שיצא בחודש ספטמבר. ב-9 בספטמבר 2016, יצא השיר "Perfect Illusion", כסינגל הראשון מאלבום האולפן החמישי שלה. ב-15 בספטמבר של אותה שנה, חשפה בריאיון עם זיין לואו בתוכנית הרדיו שלו שהאלבום יצא ב-21 באוקטובר 2016 רשמית וייקרא "Joanne". ב-5 באוקטובר, יצא השיר "Million Reasons" כסינגל שיווקי מהאלבום. ב-17 באוקטובר 2016, דלף האלבום במלאו לאינטרנט. ב-9 בפברואר 2017, יצא לארו הווידאו קליפ לשיר מתוך האלבום "John Wayne". נושא המשפחה הוא הנושא המרכזי באלבום. גאגא אמרה כי הוא "עובר על כל רגשות החיים". תוך כדי כתיבתו, היא ראתה בעיני עצמה נערה המתהלכת באמצע הארץ, שתבין את מילותיה באלבום, ותמצא בו קשר אנושי. כדי להשיג זאת, אמרה בראיון לערוץ "E!" כי היא החליטה "להקיף מגוון של ז'אנרים הכוללים מעבר בין קאנטרי ופאנק, פופ, דאנס, רוק, ומוזיקה אלקטרונית". פטירתה הטרגית של דודתה ג'ואן גרמונטה היוותה השראה רגשית לשירים מתוכו כמו כן למילותיהם. על זהותו של האלבום השפיעו בנוסף נושאים כגון אובדן, שברון לב, תסכול, רצון, ונוסטלגיה. גאגא הבהירה שעם צאת האלבום היא רוצה "לצאת אל העולם ולהביא איתי את הסיפורים העמוקים ביותר שיש לי בחיי ולהפוך אותם לשירים שאני מקווה שיגעו באנשים בצורה עמוקה ומשמעותית על חייהם ועל הסיפור האישי שלהם". גאגא אמרה כי משחקה בסדרה אימה אמריקאית השפיע על תהליך היצירה של Joanne והוסיפה בראיון כי "חזרתי למשהו שהאמנתי בו כל כך הרבה, וזו אומנות החושך". הופעתה בתוכנית השפיע גם על שירתה ואמרה כי "תקשיב" יותר מאותו רגע למוזיקה ואז תכתוב. היא הוסיפה כי אלבום ידבר פחות על התקופה הכואבת שלה בתקופת Artpop ויוסיף לה יותר בהירות, "עכשיו אני חושבת יותר מה אני רוצה לומר ומה אני רוצה להשאיר על כדור הארץ וזה פחות ביטוי לכל הכאב שלי". לאחר מכן אמרה כי הוא יהווה פורקן עבורה ויקל עלייה מ-"הכאב והייסורים שחשה בציפיות התמידיות שהיו לאנשים מהמוזיקה שלה". השראות נוספות לכתיבת האלבום היו הגברים בחייה של גאגא, החל מאביה ג'ו גרמונטה וארוסה לשעבר טיילור קיני. היא אמרה כי באמצעות "הרוח הסוררת" שלה היא רוצה להבין את מערכות היחסים השונות שעברה, ואמרה כי Joanne "איננו אלבום עצוב, אלא אלבום שמגלה אותי מאוד כאישה". קווין פאלון מהאתר "The Daily Beast" אמר כי "המעשה בהיותה של ליידי גאגא הטביע את המוזיקה המבריקה שלה, וחשיבותה ביססה את ההנאה הפשוטה בלהיות מעריץ שלה. זו האותנטיות שלה מעל כל המוזרות שלה, והעיסוק האומנותי הנעלה שדיבר אלינו". הוא סבר כי עם האלבום גאגא הצליחה להציג את עצמה כ-"אמנית מתפתחת שיכולה להציג רגשות חשופים בשירים שלה". כיוון שגאגא לא רצתה להגביל את המוזיקה באלבום לאף ז'אנר מסוים, הוא כולל סגנונות מז'אנר הרוק עד מוזיקת קאנטרי. מבחינת הפקתו, Joanne המשיך את הגישה "המופשטת" למוזיקה שגאגא נקטה בעקבות Artpop, והדגישה את שירתה ואת כתיבת השירים. בראיון למגזין הרולינג סטון, אמרה כי השירים מורכבים מ-"סיפורים על משפחתי, על אחותי, על אבי ואחותו, המשפחה של אימי, מערכות היחסים שלי עם גברים, והכישלונות שלי". ג'ו לינץ ממגזין הבילבורד תיאר את האלבום כ-"אקלקטית סגנונית של אוסף של רוק מתנשא, בלדות מופנמות וחריצים נשמתיים וריקודים". הוא נפתח בשיר "Diamond Heart" הקובע את צליל האלבום. השמע האוטוביוגרפי שלו משמע את עבודותיה הקודמות ומדבר על תקופתה של גאגא כרקדנית גו-גו בניו יורק. השיר השני, "A-Yo", כולל נגיעות של מוזיקת קאנטרי ומזכיר את המוזיקה המושמעת בברים, עם מחיאות כפיים ידניות כפולות ומקצבים מודגשים. מבחינה מילולית זו מטפורה לקיום יחסי מין. את מוזיקת הקאנטרי, שהושגה באמצעות חזרה על שני אותם אקורדים, משלימות קולות הרקע של המפיק BloodPop בקולות צעקה. עם תחילת השיר Joanne הנושא את כותרת האלבום, הקצב הכללי יורד. בליווי גיטרה בלבד וכלי הקשה מינימליים, גאגא שרה מילים "לבביות" על דודתה ז'ואן המנוחה. היא תיארה את השיר כ-"לב הנשמה האמיתי של האלבום". "John Wayne" האלקטרוני, מציג קטעים של גאגא פונה לבוקר במשפט "אני פשוט אוהבת קאבוים, אני יודעת שזה רע, אבל אני, כאילו, אני פשוט יכולה לתלות את הגב שלי על הסוס שלך ואתה יכול ללכת קצת יותר מהר?". שירתה מלווה בגיטרה והשיר רומז על מערכות היחסים הקודמות שלה בהשוואה לשחקן ג'ון וויין. השיר "Dancin 'in Circles" הוא שיר פופ המורכז מקצב ריקוד, ומילים על בילוי טוב לבד. הוא תואר על ידי ניקולס מוג'יקה מעיתון העסקים, "International Business Times" כ-"מתאר אוננות" בעודו משווה אותו למוזיקה של גוון סטפני. מילות השיר מתארים את גאגא רוקדת לבדה בשעת לילה מאוחרת מפנטזת על מאהב מעברה ומאוננת, "שכבתי, נגעתי בעצמי כדי להעביר את הזמן, אני מרגישה למטה, הלוואי והיית שלי". לדברי מארק סאבאג מאתר "BBC Music" השיר "Perfect Illusion" הוא שיר דיסקו רוק, שהולחן סביב רצף אקורדים אשר לדעתו הוביל ל-"תחושת דחיפות משכנעת". הרכבו מורכב מ-"פסוקים פועמים, ופירוק גיטרה ווקאלי לפני פזמונו האחרון, בו גאגא חוזרת על שם השיר מספר פעמים". בשיר "Million Reaons" גאגא מדברת על "אהבה אשר אינה מחזיקה מעמד". ובו משולב ניגון פסנתר וגיטרה. בפזמונו גאגא אומרת "אתה נותן לי מיליון סיבות לתת לך ללכת, אתה נותן לי מיליון סיבות לעזוב את התוכנית". לטום ראסמוסן ממגזין Vice אמר כי "לשיר יש את ההשפעה החזקה ביותר על מוזיקת הקאנטרי מבין כל השירים ב-"Joanne". "Sinner's Prayer" מורכב מכלי פעמונים ושריקות והוא תערובת של מוזיקת קאנטרי, R&B ופופ. במילותיו מדבר על רגישותה של גאגא אשר רוצה בן זוגה שיאהב את האופי האמיתי שלה". השיר התשיעי, "Come to Mama" מושפע במנגינתו משעות השבעים ומדבר על קבלת כל אדם כפי שהוא ומוסיף גם התייחסות דתית לברית החדשה ולתנך בתקופת תיבת נח. ב-"Hey Girl" הוסיפו המפיקים BloodPop ומארק רונסון הפקת פאנק שתלווה את השירה הבולטת של גאגא ושל פלורנס וולש. השיר האחד עשר, "Angel Down" נכתב בהשראת מותו של טרייבון מרטין, שנורה למוות על ידי ג'ורג 'צימרמן בשנת 2012. בו גאגא שרה מילים כגון, "יריות נורו ברחוב, על ידי הכנסייה בה היינו נפגשים". "Perfect Illusion" יצא לאור הסיגל המוביל ב-15 ביולי 2016. הסינגל נמכר במעל ל-100,000 עותקים דיגיטליים בשבוע לצאתו ונכנס למקום ה-15 במצעד בילבורד הוט 100 בארצות הברית והפך לשירה ה-23 שנכנס למצעד. בספרד, בלגיה, צרפת, מצעד ההורדות של פינלנד, ומצעד השירים הדיגיטליים בגאורגיה הגיע למקומות הראשונים במצעדים ולחמישייה הפותחת בסקוטלנד, איטליה, והונגריה. הקליפ לשיר עבר בחודש יוני 2017 את רף ה-100 מיליון צפיות ב-Vevo. באיטליה, אוסטרליה, וקנדה הגיע לתואר זהב ולתואר פלטינה בברזיל לאחר שמכר כ-60,000 עותקים. "Million Reasons" יצא לאור הסינגל השני ב-8 בנובמבר 2016. תחילה, יצא כסינגל שיווקי אך לאחר מכן נהפך לסינגל שני רשמי. הסינגל נכנס תחילה למקום ה-57 בארצות הברית במצעד הבילבורד הוט 100 והופיע ב-20 המובילים בעוד 8 מצעדים. לאחר הופעתה במחצית הסופרבול בשנת 2017 חזר השיר למצעד ועלה למקום הרביעי, ובנוסף הוכתר כסינגל פלטינה עם כמיליון עותקים שמכר בארצות הברית ובאיטליה הגיע לתואר פלטינה כפולה עם כ-100,000 עותקים. ב-14 בדצמבר שודר הקליפ לשיר כקליפ המשך לסינגל הקודם ב-MTV כבכורה עולמית וקיבל מעל 151 מיליון צפיות ב-VEVO, נכון ל-21 באוקטובר 2018. "Joanne" יצא לאור כסינגל השלישי ב-22 בדצמבר 2017. השיר זכה להצלחה פחותה בהשוואה לסינגלים הקודמים ולא נכנס למצעד הבילבורד הוט 100, אך זכה בשנת 2018 בטקס פרסי הגראמי ה-60 בקטגוריית ביצוע הפופ סולו הטוב ביותר לצד הופעתה יחד איתו. "Million Reasons", יצא בתחילה כסינגל השיווקי הראשון, אך לאחר שגאגא הופיעה עם השיר מספר פעמיים והוא קיבל השמעות ברדיו הפך לסינגל השני הרשמי מתוך האלבום. הסינגל השיווקי השני שהפך ליחיד מהאלבום נבחר להיות "A-Yo", שהיה זמין להורדה ב-18 באוקטובר 2016, שלושה ימים טרם יציאת האלבום. פעולות קידום המכירות עבור האלבום, החלו כאשר הסינגל "Perfect Illusion" יצא כסינגל הראשון שאיתו הופיעה ב-10 בספטמבר 2016 במועדון בשם "Moth Club" בלונדון. באותה הופעה ביצעה בנוסף גרסת פסנתר ללהיט "Bad Romance". גאגא צרפה את "Perfect Illusion" בתוך הטריילר של העונה השישית של התוכנית "American Horror Story: Roanoke", ופרסמה בחנות "Apple Music" מספר פרסומות לקניית האלבום והתראיינה בתוכנית "Good Morning America" והעיתון "The New York Times". ב-22 באוקטובר 2016, הופיעה עם השירים Million Reasons ו-A-Yo בתוכנית Saturday Night Live בליווי פסנתר וגיטרה בשיתוף פעולה עם זמרת הליווי הילרי לינדסי. מבקר המגזין "Paste" כינה את גאגא "כשחקנית וזמרת מדהימה, שיודעת איך מוזיקה חיה אמורה להישמע" לאחר הופעתה בתוכנית. ב-25 באוקטובר 2016 הופיעה בתוכנית הקריוקי "The Late Late Show with James Corden" שם שרה את להיטיה הקודמים ואת שני הסינגלים מהאלבום, "Perfect Illusion" ו-"Million Reasons". במהלך התוכנית גאגא דיברה על מופע הסופרבול שתופיע בו בפברואר שנת 2017 ועל רישיון הנהיגה שקיבלה ב-2016 ואף ניסתה להנהיג את המכונית. הופעתה בתוכנית קיבלה מעל ל-49 מיליון צפיות ב-YouTube. כשבוע לאחר ההופעה, טסה גאגא ליפן כדי לקדם את Joanne שם. היא הופיעה בתוכנית "Sukkiri" וביצעה גרסת פסנתר ל-Perfect Illusion, את השיר Joanne ב-News Zero, ושילוב של Perfect Illusion, Million Reasons, ו-A-Yo בתוכנית "SMAP×SMAP". בטקס פרסי המוזיקה האמריקאית של 2016, הופיעה עם Milion Reasons בליווי גיטרה ורקע פרחוני. זו היא ההופעה שלה בטקס מזה ארבע שנים מאז שנת 2013 עם השיר, Do What U Want. בילבורד דירג את המופע כשלישי הטוב ביותר באותו הערב וקרא לו "מופע של ביצועיים מהדהדים". מספר ימים לאחר מכן גאגא ביקרה באיגוד הומלסים של קהילת הלהט"ב בניו יורק וביצעה שם גרסת גיטרה ל-Milion Reasons לבושה בחולצת טריקו רשומה במילים "היה חזק". היא גם השתתפה בקמפיין של הפוליטיקאית הילרי קלינטון למועמדות לנשיאותה בשנת 2016, במהלכו הופיעה עם השירים מהאלבום "Angel Down" ו-"Come to Mama". ב-6 בדצמבר 2016 טסה לפריז והופיעה במהלך תערוכת האופנה של ויקטוריה'ס סיקרט עם השירים John Wayne, Million Reasons, A-Yo. במהלך העונה ה-13 של תוכנית המציאות " The X Factor" בבריטניה, גאגא הופעה עם Milion Reasons ברקע של ירח סגול ושמיים. ב-2017 במהלך הופעתה בפסטיבל "Coachella" בקליפורניה, גאגא ביצעה את כל להיטיה הקודמים ושלושה שירים מהאלבום, A-Yo, Million Reasons, ו-John Wayne. ערך מורחב – Joanne World Tour ב-5 באוקטובר 2016 יצאה גאגא למיני סיבוב הופעות בשם, "Diva bar Tour" בחסות "Bud Light". הסיבוב כלל כ-3 הופעות סך הכול בניו יורק, נאשוויל, ולוס אנג'לס בין 5 באוקטובר ל-27 באותו החודש. כול המופעים הוצאו בדף הפייסבוק של "Bud Light" ובחשבונה הפרטי של גאגא להזרמת מדיה. שתי הופעות מהסבב עם השירים A-Yo ו-Million Reasons הועלו לאתר ה-Vevo של גאגא וקיבלו כ-1.8 ו-6.3, מיליון צפיות בהתאמה. ב-5 בפברואר 2017 זמן קצר לאחר הופעתה במופע המחצית של הסופרבול LI הודיעה גאגא שתצא למסע הופעות רשמי לקידום האלבום בשם, Joanne World Tour. המסע התחיל ב-1 באוגוסט 2017 ואמור להסתיים בשנת 2018. כבר בתחילת ה-18 ההופעות הראשונות של הסבב הוא קיבל מעל ל-49 מיליון הכנסות מתוך כ-58 הופעות סך הכול. הסבב הוכתר כסבב המצליח ביותר של אמן סולו ושל זמרת לשנת 2017 עם מעל ל-83 מיליון הכנסות. בסופו של דבר, גאגא ביטלה את 10 ההופעות האחרונות בסיבוב ההופעות שלה בעקבות התקפי פיברומיאלגיה. ב-2 ההופעות האחרונות של סיבוב ההופעות גאגא צילמה את סיבוב ההופעות באופן מקצועי, מה שמרמז על DVD של סיבוב ההופעות שיצא בקרוב. סה"כ עם סיבוב הופעות זה, גאגא הופיעה 49 פעמים, עם הכנסות של 94.9 מיליון דולר ועם מעל ל-841,935 כרטיסים שנמכרו. ערך מורחב – Gaga: Five Foot Two ב-8 בספטמבר 2017 יצא לאור הסרט תיעודי הראשון של גאגא בשם, "Gaga: Five Foot Two" המראה את תהליך הפקתו והוצאתו של האלבום, עם צילומים מאחורי הקלעים של הקלטת הסינגלים ושיחות אישיות של גאגא עם משפחתה. בסופו ניתן לראות את ההכנות להופעתה בטקס המחצית של מופע הסופרבול LI ב-5 בפברואר באותה שנה. הסרט זכה בקטגוריית הסרט התיעודי הטוב ביותר בטקס פרסי הסרטים והטלוויזיה של MTV לשנת 2018. האלבום קיבל ביציאתו כ-68 נקודות מתוך 100 באתר Metacritic שהתבסס על כ-27 מבקרי מוזיקה. העיתונאי הבריטי ניל מק'ורמיק נתן לאלבום כארבעה כוכבים מתוך חמישה בסקירתו שפורסמה בדיילי טלגרף. סטיבן תומאס ארלוויין מהאתר AllMusic העניק ל-Joanne סקירה חיובית בעיקר שכללה שלושה וחצי כוכבים מתוך חמישה. אותו דירוג של כוכבים ניתן לאלבום במגזין הרולינג סטון שאמר על האלבום שהוא "בית הספר הישן של שנות התשעים, אלבום רוק רך, שכבד על הגיטרה אקוסטית", והוסיפו כי "על כל הלהיטים והחסרונות שלה, Joanne הוא תזכורת מבורכת למה העולם צריך את גאגא מסביב". כתב של האתר "The A.V. Club" שיבח את האלבום ואמר כי "לא רק שהשירים, "Diamond Heart", "John Wayne", "Sinner's Prayer" "Hey Girl", הם הטובים הטובים ביותר באלבום, הם מדגישים את עוצמת הקול של גאגא". בסקירה של שלושה מתוך חמישה כוכבים עבור המגזין "Slant Magazine", סאל צ'ייקומאני מתח ביקורת באלבום על הבלדות המופרזות שלו ועל היעדרם של קרסים חזקים, אך נראה שהוא עקבי וממוקד יותר מ-Artpop משנת 2013. אנדי גיל מהעיתון הבריטי The Independent נתן לאלבום שלושה כוכבים מחמישה ואמר כי, "כול הרוק של האלבום עובד בעיקר, "A-Yo" ו-"John Wayne". אך "Perfect Illusion" משעמם. אחת מהביקורות השליליות על האלבום היו ממיקאל ווד מהעיתון, "Los Angeles Times" שאמר כי, "חסרים סיפורים חזקים, יש תרגילים סגנונים של גאגא בלבד". ריץ 'ג'וזוויק שנתן סקירה של Joanne למגזין "Spin" טען "שלא מצא את האבולוציה המוזיקלית שגאגא הציג באלבום כאותנטי והוסיף "זה מובן ש-Joanne מוצא את גאגא מבצעת אותנטיות... הדימוי כאן הוא האשליה, באמת.. אינו מושלם כפי שהוא מוצג בקפידה". הכתב גרג קוט מהעיתון, "Chicago Times" העניק לאלבום כשני כוכבים מתוך ארבעה והוסיף, "גאגא נשמעת כאילו היא מנסה יותר מדי עם Joanne" ואמר בהמשך את ביקורתו על הפרשנות החברתית בשירים כמו, "Come to Mama" ו-"Angel Down". ג'ון קרמנסיה מהעיתון, "The New York Times" אמר על האלבום "שהצליל הבסיסי של האלבום לא בא בהפתעה". "ליידי גאגא תמיד הייתה פשוט זמרת ממוקדת מדי". הוא כתב. "Joanne אינו נועז או רדיקלי וזה הגיוני, כתגובה לעברה וגם לפופ המפוספס שסובב אותה, האלבום פשוט מבולבל ולא מובן". בישראל האלבום קיבל ביקורות מעורבות, הכתב רז ישראלי מהאתר "Nrg" אמר "ברגע שגאגא הפסיקה עם התחפושות והגימיקים ששיגעו את העולם, היא הפסיקה לעניין, האלבום מתון, שגרתי, ומשעמם. גאגא השאירה את המוזיקה למישהי הרבה פחות מגניבה". בניגוד לביקורת השלילית, הכתב גל אוחובסקי סקר את האלבום באתר "Mako" וטען "שהאלבום הוא לא רע בכלל, גאגא ממציאה את עצמה מחדש שוב כזמרת רוק פופ בוגרת שכוחה בלדות עוצמתיות, Joanne מחזיר אותה למשחק". בארצות הברית "Joanne" הגיע למקום הראשון במצעד הבילבורד 200 לאחר שמכר מעל 170,000 עותקים בשבוע הראשון לצאתו בארצות הברית וקיבל כ-26 מיליון הזרמות מדיה. בכך הפך לאלבומה הרביעי במקום הראשון במצעד לאחר, Born This Way, Artpop, ו-Cheek to Cheek והיא הפכה לזמרת היחידה שמחזיקה בארבעה אלבומים במקום הראשון במצעד לאחר שנת 2010. האלבום גם היה לאלבום הנשי השני עם מכירת העותקים הגדולה ביותר בשבוע הראשון ליציאתו בשנת 2016 כאשר במקום הראשון האלבום Lemonade של הזמרת ביונסה. בשבועו השני מכירת האלבום ירדו ב-70% ומכרו כ-61,000 עותקים ולכן האלבום ירד למקום החמישי במצעד. נכון לחודש אפריל 2017, האלבום מכר מעל 515,000 עותקים בארצות הברית והוכתר כתואר פלטינה. לאחר הופעתה של גאגא במופע המחצית של הסופרבול LI, האלבום עלה מהמקום ה-66 למקום הראשון במצעד לאחר שמכר כ-71,000 עותקים. בקנדה Joanne הגיע למקום השני במצעד האלבומים לאחר שמכר כ-17,000 עותקים ביציאתו, כאשר במקום הראשון נמצא האלבום "You Want It Darker" של הזמר לאונרד כהן. ב-4 בנובמבר 2016 האלבום כתואר זהב על ידי "איגוד תעשיית ההקלטות של קנדה". כמו בארצות הברית גם בקנדה האלבום עלה ממקומו לאחר הופעתה מהמקום החמישים וארבע לשני. בבריטניה האלבום הופיע לראשונה במקום השני במצעד האלבומים הרשמי עם מכירות שבועיות של כ-26,694 כאשר בפסגת המצעד נמצא אלבום האוסף של אלביס פרסלי, "The Wonder of You". במצעד אלבומי הזרמות המדיה האלבום גם הגיע למקום השני, למקום הראשון במצעד ההורדות, ולמקום החמישי במצעד מכירת האלבומים הפיזיים. בשבוע השני האלבום ירד למקום ה-14 במצעד הרשמי עם מכירות של כ-9,602 עותקים. נכון לפברואר 2017, האלבום מכר מעל 90,624 עותקים במדינה והוכתר כאלבום כסף על ידי "איגוד תעשיית ההקלטות של בריטניה". לאחר הופעתה בסופרבול LI האלבום עלה למקום ה-11 מהמקום ה-88 במצעד הרשמי עם מכירות של כ-5,282 עותקים. באירלנד, האלבום הופיע לראשונה במיקום השלישי במצעד האלבומים הרשמי. בצרפת הייתה לאלבום הופעת בכורה נמוכה מהצפוי, בכך שנכנס למקום התשיעי במצעד עם כ-8,000 עותקים ביציאתו. האתר "Pure Charts" אמר כי "ההצלחה המתונה של הסינגל המוביל, Perfect Illusion היא זאת שגרמה למכירותיו הנמכות של האלבום". לקראת סוף השנה, Joanne הוכתר כאחד מתוך האלבומים המאכזבים מסחרית של השנה עם מכירות של כ-12,000 עותקים בסופה, ומעל 20,000 עד היום. בניו זילנד ואוסטרליה הגיע למקום השני במצעד האלבומים הרשמי, וביפן מכר כ-8,026 עותקים ביציאתו והגיע למקום העשירי במצעד ולמקום הראשון במצעד האלבומים הבין לאומים. נכון לפי "הפדרציה הבינלאומית של התעשייה הפונוגרפית" (איגוד שמייצג את תעשיית ההקלטות ברחבי העולם) האלבום הוכתר כ-22 הנמכר ביותר של 2016 לאחר שמכר מעל למיליון עותקים במשך של כחודשים לצאתו לפי סוף השנה. אנדרו אונטרברגר ממגזין הבילבורד אמר במאמרו, "מיילי סיירוס, Malibu, ואלבום חדש. האם זו תהיה הגרסה של סיירוס ל-Joanne של ליידי גאגא? בעודו אומר שהתיאורה של סיירוס על אלבומה החדש ("Younger Now") "נשמע מוכר בקריאה ראשונה" וכי הוא "לא כל כך שונה מהרטוריקה שאומצה על ידי כוכבת פופ אחרת שממוקמת במרכז (גאגא) שקדמה לה בחזרתה, המוזיקה החדשה של סיירוס לוקחת אותה למסלול דומה". מליסה אנגלמן כתבה במאמרה באתר "Odyssey", "האם מיילי סיירוס העתיקה מליידי גאגא?", כאשר טוענת כי "מיילי לוקחת רמז מ-"Mother Monster" כדרך לבעוט את הקריירה שלה מלבד האנה מונטנה". במהלך סקירת אלבומה האחרון של הזמרת קשה, "Rainbow" ספנסר קורנהאבר מ-"The Atlantic" אמר כי "כמו גאגא עם Joanne בשנה שעברה, קשה נסחרת בחבטה אלקטרונית למכשירים אנלוגיים ולג'אנרים שלמעשה או לא, קל יותר להיתפס כ"אותנטית". רוק אנד רול, קאנטרי, ומוזיקה עממית וגם כמו גאגא, היא מנסה לבצע את הסיבוב הזה בזמן שהיא מתמוטטת, אבל לא לגמרי נוטשת את התדמית הקודמת שלה". בכתיבתו למגזין, "Vanity Fair" ג'וש דובוף אמר "לכאורה ג'סטין טימברלייק מזכיר את התחושה של התקופה בה Joanne יצא לאור, אשר מבחינה אסתטית היה הדבר הבולט ביותר כובע הבוקרים הוורוד אשר חבשה בכריכת האלבום ובהופעות הקידום שלו ברחבי העולם. ולאחרונה נראה כי מיילי סיירוס וקשה עברו מצליל פופ ממוקד יותר למשהו שורשי יותר. גארי טראסט כתב במאמרו בבילבורד על "Million Reasons", "האם ליידי גאגא מחזירה שוב את תקופת הווקאליות שלה? הבלדה אשר מונעת על ידי קולה החזק של גאגא ממשיכה להתפרץ ברדיו". באותו מאמר, רוב לוקאס מתחנת הרדיו "WTSS" "ראה את השיר כחלק מתמונה מוזיקלית גדולה יותר בהתחשבות במשמעות של השיר הרועם בהם שורת המילים "אני משתחווה לתפילות" מראה ווקאליות חזקה". בנוסף אמר כי "אנחנו נכנסים לעידן חדש של בלדות מסורתיות ושירה גדולה". אמניות כמו נואה סיירוס ונלי פורטדו הודו בהשפעה שהייתה להן על תהליך הכתיבה של אלבומם. בריאיון עם מגזין "V", נואה אמרה כי היא "נתקעה ב-Joanne", והוסיפה כי "גאגא הרגה את זה והשנה, עם האלבום היא באמת עוררה בי השראה גדולה". במגזין הרולינג סטון היא אמרה כי "מוזיקת הקאנטרי שבתוך Joanne שימשה חלק גדול בתהליך כתיבת אלבומה בחודשים האחרונים". נלי שיתפה בחשבון האינסטגרם שלה כי "אני על הפסנתר היום, בגלל ההשראה המוזהבת שאת מביאה". בראד ויט מבילבורד הכתיר את הכובע הוורוד של Joanne כאביזר הכרת הפופ של השנה". מידע על האלבום Joanne באתר MusicBrainz מידע על האלבום Joanne באתר AllMusic האלבום Joanne באתר Discogs האלבום Joanne באתר ספוטיפיי האלבום Joanne באתר Last.fm האלבום Joanne באתר יוטיוב דנה קסלר, אותה הגברת, בשינוי הליידי: אלבום חדש לליידי גאגא, באתר כלכליסט, 20 באוקטובר 2016 עמית קוטלר, החדש של ליידי גאגא: מפלצת שובי הביתה, באתר ynet, 20 באוקטובר 2016 אבי גולדברגר‏, אשליה מושלמת: האלבום החדש של ליידי גאגא עלול לסמן את סוף הרלוונטיות שלה, באתר וואלה, 23 באוקטובר 2016 רז ישראלי, נולדה ככה: הפנים האמיתיות של ליידי גאגא, באתר nrg‏, 25 באוקטובר 2016 "Who Is Joanne? Behind Lady Gaga's New Album Title". Billboard. נבדק ב-2017-09-23. "Lady Gaga Announces New Album 'Joanne,' Out Oct. 21". EW.com (באנגלית אמריקאית). 2016-09-15. נבדק ב-2017-09-23. "Lady Gaga Reveals 'Joanne' Album Cover". Billboard. נבדק ב-2017-09-23. "Here's The Deal With That Pink Hat Lady Gaga's Been Wearing". Huffington Post India (באנגלית). 2016-10-27. נבדק ב-2017-09-23. Crocker, Lizzie (2016-10-25). "Lady Gaga Heads a Hat Renaissance". The Daily Beast. נבדק ב-2017-09-23. "Pop Art: Tracing Lady Gaga's Evolution Through Her Album Covers". Billboard. נבדק ב-2017-09-23. "Lady Gaga Reveals 'Joanne' Album Cover, Release Date". The Hollywood Reporter (באנגלית). נבדק ב-2017-09-23. "Lady Gaga Previews 'Joanne' Lyric Booklet: See The Photos". idolator (באנגלית אמריקאית). 2016-10-19. נבדק ב-2017-09-23. Who Is Joanne? Behind Lady Gaga's New Album Title, Billboard (באנגלית) Heartbreak, Loss, Lust and Illusion: Decoding Lady Gaga's Emotional Lyrics From Joanne, E! Online, ‏Fri Oct 21 04:00:00 GMT+0 2016 Everything we know about Lady Gaga's next album, EW.com (באנגלית) Fallon, Kevin (2016-10-21). "'Joanne' Unveils Lady Gaga's Shocking Next Act: Being Normal". The Daily Beast (באנגלית). נבדק ב-2020-10-16. Joseph Hudak, Joseph Hudak, Lady Gaga Talks Garth Brooks Fandom, New Album's Country Influence, Rolling Stone, ‏2016-10-17 (באנגלית) Jon Blistein, Jon Blistein, Lady Gaga Details New Album 'Joanne', Rolling Stone, ‏2016-09-15 (באנגלית) It Was A Perfect Allusion: 5 of Lady Gaga's Best Indirect References on 'Joanne', Billboard (באנגלית) Tom Rasmussen, a track-by-track listen of lady gaga’s joanne, i-D, ‏2016-10-21 (באנגלית) "Watch Lady Gaga's First Performance of 'Perfect Illusion' at London Club". Billboard. נבדק ב-2017-09-19. "See Lady Gaga's Energetic Live Debut of 'Perfect Illusion' in London". Rolling Stone. נבדק ב-2017-09-19. Roshanian, Arya (2016-09-09). "'American Horror Story' Teaser Features Lady Gaga's 'Perfect Illusion'". Variety (באנגלית אמריקאית). נבדק ב-2017-09-19. "Watch Lady Gaga Bring 'A-Yo,' 'Million Reasons,' Mark Ronson to 'SNL'". Rolling Stone. נבדק ב-2017-09-19. "Saturday Night Live Review: "Tom Hanks/Lady Gaga"". pastemagazine.com (באנגלית). נבדק ב-2017-09-19. "Lady Gaga Might Be the World's Best Car Singer on Carpool Karaoke". E! Online (באנגלית אמריקאית). נבדק ב-2017-09-19. The Late Late Show with James Corden (2016-10-25), Lady Gaga Carpool Karaoke, נבדק ב-2017-09-19 Bradley, Laura. "Lady Gaga's Carpool Karaoke Might be The Late Late Show's Best Yet". HWD (באנגלית). נבדק ב-2017-09-19. "Lady Gaga in Japan to promote new album 'Joanne'". Reuters. 1 בנובמבר 2016. נבדק ב-2017-09-19. {{cite news}}: (עזרה) "レディー・ガガ、11/4放送の日本テレビ「NEWS ZERO」に生出演することが決定 | NME Japan" (ביפנית). נבדק ב-2017-09-19. "Watch Lady Gaga turn 'Perfect Illusion' into a piano ballad on Japanese TV - NME". NME (באנגלית אמריקאית). 2016-11-03. נבדק ב-2017-09-19. "Watch Lady Gaga Perform "Million Reasons" Inside A Giant Lotus Flower". idolator (באנגלית אמריקאית). 2016-12-12. נבדק ב-2017-09-19. "Lady Gaga Performs Soaring Rendition of 'Million Reasons' at the AMAs". EW.com (באנגלית אמריקאית). 2016-11-20. נבדק ב-2017-09-19. "Here Are All the 2016 AMAs Performances Ranked From Worst to Best". Billboard. נבדק ב-2017-09-19. "Watch Lady Gaga's Musical Thanksgiving Gift for an LGBTQ Homeless Youth Center". EW.com (באנגלית אמריקאית). 2016-11-26. נבדק ב-2017-09-19. Bethan Holt, ‏Lady Gaga was the most conservatively dressed woman at the Victoria's Secret show, The Telegraph, 30 November 2016 "Lady Gaga's live performance stuns X Factor audience". Digital Spy (באנגלית). 2016-12-04. נבדק ב-2017-09-19. "Lady Gaga Debuts New Single & Plays Beyonce Collaboration During 2017 Coachella Performance". Billboard. נבדק ב-2017-09-20. Lady Gaga Is Going On Tour To Dive Bars Across America, www.forbes.com "Lady Gaga Talks 'Joanne' Album, Dive Bar Tour: 'I Wanted to Do the Things That Made Me Fall in Love With Music in the First Place'" (באנגלית אמריקאית). נבדק ב-2017-09-20. "Watch Lady Gaga Tease Upcoming Dive Bar Tour as Part of Bud Light Campaign". Billboard. נבדק ב-2017-09-20. LadyGagaVEVO (2016-10-21), Lady Gaga - A-YO, נבדק ב-2017-09-20 LadyGagaVEVO (2016-10-14), Lady Gaga - Million Reasons (Live From The Bud Light x Lady Gaga Dive Bar Tour Nashville), נבדק ב-2017-09-20 "Lady Gaga announces Joanne world tour after Super Bowl show" (באנגלית). נבדק ב-2017-09-20. "Lady Gaga's Joanne World Tour Could Earn Over $100 Million". Billboard. נבדק ב-2017-09-20. MTV Movie & TV Awards 2018: Complete Winners List, Billboard (באנגלית) Neil McCormick, ‏Lady Gaga, Joanne, album review: it turns out Gaga is a rock and roll showgirl at heart, The Telegraph, 19 October 2016 Joanne - Lady Gaga | Songs, Reviews, Credits | AllMusic, AllMusic "Review: Lady Gaga's Soft-Rock Turn 'Joanne' Is Her Best in Years". Rolling Stone. נבדק ב-2017-09-22. Zaleski, Annie. "Lady Gaga gets back on the right track with Joanne". Music (באנגלית אמריקאית). נבדק ב-2017-09-22. "Lady Gaga: Joanne | Album Review | Slant Magazine". Slant Magazine (באנגלית אמריקאית). נבדק ב-2017-09-22. "Album reviews: Lady Gaga, Leonard Cohen, Pretenders and mor". The Independent (באנגלית). 2016-10-19. נבדק ב-2017-09-22. "Goodbye, meat dress. Hello, blue jeans: Lady Gaga goes classic rock on 'Joanne'". Los Angeles Times (באנגלית אמריקאית). 2016-10-21. ISSN 0458-3035. נבדק ב-2017-09-23. "Lady Gaga's Newest Character Is a Dive Bar Queen Named Joanne". Spin. 2016-10-21. נבדק ב-2017-09-23. Kot, Greg. "Lady Gaga's latest reinvention on 'Joanne' a retro drag". chicagotribune.com (באנגלית אמריקאית). נבדק ב-2017-09-23. Caramanica, Jon (2016-10-19). "Lady Gaga's Stripped-Down New Album Fishes for Inspiration". The New York Times (באנגלית אמריקאית). ISSN 0362-4331. נבדק ב-2017-09-23. רז ישראלי, נולדה ככה: הפנים האמיתיות של ליידי גאגא, באתר nrg גל אוחובסקי, ‏ליידי קאמבק, באתר ‏מאקו‏, 30 באוקטובר 2016 "Lady Gaga's 'Joanne' debuts at top of Billboard album chart". Reuters. 1 בנובמבר 2016. נבדק ב-2017-09-20. {{cite news}}: (עזרה) "Lady Gaga Scores Her Fourth No. 1 Album on Billboard 200 Chart With 'Joanne'". Billboard. נבדק ב-2017-09-20. "Jeezy Earns His Third No. 1 Album on Billboard 200 Chart With 'Trap or Die 3'". Billboard. נבדק ב-2017-09-20. "Gold & Platinum - RIAA". RIAA (באנגלית אמריקאית). נבדק ב-2017-10-25. "Is Lady Gaga's 'The Cure' a Bold New Step, or a Necessary Course Correction?". Billboard. נבדק ב-2017-09-20. "On The Charts". FYIMusicNews (באנגלית). 2016-10-31. נבדק ב-2017-09-20. "Gold/Platinum - Music Canada". Music Canada (באנגלית אמריקאית). נבדק ב-2017-09-20. "On The Charts...This Week". FYIMusicNews (באנגלית). 2017-02-13. נבדק ב-2017-09-20. Official Charts Analysis: Elvis tops the albums chart again | Analysis | Music Week, www.musicweek.com (באנגלית) Official Album Downloads Chart Top 100 | Official Charts Company, www.officialcharts.com (באנגלית) Official Albums Streaming Chart Top 100 | Official Charts Company, www.officialcharts.com (באנגלית) Official Charts Analysis: James Arthur tops albums chart with Back From The Edge, www.musicweek.com (באנגלית) Official Charts Analysis: Elbow debut at No.1 with new album Little Fictions, www.musicweek.com (באנגלית) GFK Chart-Track, www.chart-track.co.uk (באנגלית) (ארכיון) Lady Gaga: son album "Joanne" réalise un démarrage décevant en France, chartsinfrance.net Quels sont les flops musicaux de 2016 ? Tous les chiffres !, chartsinfrance.net (ארכיון) Lady Gaga: son concert à Paris complet en quelques minutes, elle ajoute une date, chartsinfrance.net Steffen Hung, australian-charts.com - Lady GaGa - Joanne, www.australian-charts.com Steffen Hung, charts.org.nz - Lady GaGa - Joanne, www.charts.org.nz "2016年10月17日～2016年10月23日 オリコン週間 CDアルバムランキング". ORICON NEWS (ביפנית). נבדק ב-2017-09-20. "Miley & 'Joanne': How Pop's Left-Field Stars Are Moving Toward America's Center". Billboard. נבדק ב-2018-04-21. "Did Miley Cyrus Copy Lady Gaga?". The Odyssey Online (באנגלית אמריקאית). 2017-05-23. נבדק ב-2018-04-21. Kornhaber, Spencer. "The Very Human Return of Kesha". The Atlantic (באנגלית אמריקאית). נבדק ב-2018-04-21. Duboff, Josh. "Justin Timberlake Aims for a Pivot with Man of the Woods—but Will It Work?". Vanities (באנגלית). נבדק ב-2018-04-21. "With 'Million Reasons,' Is Lady Gaga Bringing Back 'The Vocalist Era'?". Billboard. נבדק ב-2018-04-21. Noah Cyrus Opens Up About Her Burgeoning Music Career | V Magazine, vmagazine.com "Noah Cyrus on What Miley Taught Her, Emotional Debut Single". Rolling Stone. נבדק ב-2018-04-21. "Nelly Furtado on Twitter". Twitter. נבדק ב-2018-04-21. "Everything You Need to Know About Lady Gaga's 'Joanne' Hat". Billboard. נבדק ב-2018-04-21. GAFFA-Prisen 2016, web.archive.org, ‏2016-11-10 Rösta i GAFFA-Priset 2016!, web.archive.org, ‏2016-11-09 60th Annual GRAMMY Awards, GRAMMY.com, ‏2018-05-22 (באנגלית) May 2024 Albums Accreds.pdf, Dropbox